
Grozījumi Kredītiestāžu un ieguldījumu brokeru sabiedrību darbības atjaunošanas un noregulējuma likumā
Izdarīt Kredītiestāžu un ieguldījumu brokeru sabiedrību darbības atjaunošanas un noregulējuma likumā (Latvijas Vēstnesis, 2015, 127. nr.; 2017, 47. nr.; 2019, 52. nr.; 2021, 193., 200. nr.; 2022, 94. nr.; 2024, 89. nr.; 2025, 52. nr.) šādus grozījumus:
1. 11. panta sestajā daļā:
papildināt 3. punktu pēc vārda "nepārtrauktību" ar vārdiem "un digitālās darbības noturību";
papildināt 17. punktu pēc vārda "nodrošināšanai" ar vārdiem un skaitļiem "tai skaitā tīklu un informācijas sistēmām atbilstoši Eiropas Parlamenta un Padomes 2022. gada 14. decembra regulai (ES) 2022/2554 par finanšu nozares digitālās darbības noturību un ar ko groza regulas (EK) Nr. 1060/2009, (ES) Nr. 648/2012, (ES) Nr. 600/2014, (ES) Nr. 909/2014 un (ES) 2016/1011".
2. Papildināt 129. pantu ar trešo daļu šādā redakcijā:
"(3) Šajā pantā minēto soda naudu ieskaita valsts pamatbudžetā."
3. Papildināt informatīvo atsauci uz Eiropas Savienības direktīvām ar 7. punktu šādā redakcijā:
"7) Eiropas Parlamenta un Padomes 2022. gada 14. decembra direktīvas (ES) 2022/2556, ar ko groza direktīvas 2009/65/EK, 2009/138/EK, 2011/61/ES, 2013/36/ES, 2014/59/ES, 2014/65/ES, (ES) 2015/2366 un (ES) 2016/2341 attiecībā uz finanšu nozares digitālās darbības noturību."
Likums stājas spēkā nākamajā dienā pēc tā izsludināšanas.

